Nyt se on tutkittu: nainen on hankalin perheenjäsen | Huono Äiti
Naiset, naiset. Niiden kanssa ei voi elää, eikä ilman niitä voi elää, toteaa moni mies (ja nainenkin). No nyt on käynyt ilmi, että kyseessä ei ole mikään vitsi.
Kolmen yliopiston yhteistutkimuksessa selvitettiin 1 100 osallistujan yhteensä yli 12 000 ihmissuhdetta. Tutkimuksessa kävi ilmi, että hankalimpia tyyppejä olivat vaimot, siskot ja äidit. He valittivat ja nalkuttivat eniten ja olivat kontrolloivimpia. Auts.
No jos olet vaimo, sisko tai äiti, niin tietänet mistä tämä johtuu.
Tutkijat sanoivat syyksi sen, että naispuoliset perheenjäsenet ovat tunnetasolla panostaneet ihmissuhteisiinsa. He siis välittävät ja huolehtivat muista, ja tarkalleen ottaen kyseessä ei ole nalkutus ja kitinä vaan huolenpito!
Kuulostavatko nämä lauseet tutuilta:
– Laita pipo päähän siellä on tosi kylmä!
– Harjaa kunnolla ne hampaat!
– Oletko syönyt tarpeeksi? Oletko varmasti?
– Varaa nyt se lääkäri!
– Tule jo nukkumaan. Tule nyt!
– Syö nuo porkkanat kanssa.
– Muista ottaa vitamiinit! Jätin ne siihen esiin!
– Heiheihei, unohtuiko käsien pesu?!
– Sä sait jo tänään pullaa, et tarvi enää karkkia.
– Laitapa nyt se puhelin pois!
Vallankäyttöä? Kitinää? Nalkuttamista? Vai sitä, että halutaan että rakas ihminen pysty terveenä ja hyvinvoivana?
Määräily on totta kai ärsyttävää ja aikuisten kohdalla asioista sanominen voi tuntua turhalta hyysäämiseltä, mutta hyvä tarkoitus siellä on takana!
Oikeasti hankalat ihmiset ovat sitten jotain ihan muuta!
Poimimme lisää Sinua kiinnostavia juttuja tästä aihepiiristä, ole hyvä: